**RESYME` OG SPØRSMÅL FRA SØNDAGENS TALE, DATERT 01.09..2019, VED PASTOR GJEERMUND IGLAND**

**TEMA: ROTFESTET**

Teksten er hentet fra;

KOL.2.6-7

Det er viktig at troen får røtter ellers står vi i fare når utfordringene kommer. Bibelen er sentral for oss kristne. Vi er priviligerte som har Guds ord tilgjengelig. Skal vi stå rotfestet i vår tid, må vi lese og holde oss til Bibelens ord. Det vil være mye vi ikke forstår, men forplikte oss på Guds ord ved å *akseptere ordet ved å velge å tro det*. Om ikke våre røtter er forankret i Guds ord, kan våre liv bli et lett bytte for fienden. Derfor er også menighetsfellesskapet så viktig for at vi skal bli rotfestet sammen. Menigheten trenger deg og du trenger menigheten. Sammen blir vi sterkere.

Vi skal være rause, men vi må være rotfestet og stå fast på Bibelens ord. Ønsket er at våre røtter skal komme dypere ned.

Antall barn og unge som leser regelmessig i bibelen er halvert de siste 20 årene. Barn og unges bibelkunnskap er derfor en utfordring. Er bibelen en lukket bok i våre hjem?

En oppfordring; les bibelvers i ledige stunder, memorer dem og la det bli en del av livet ditt.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.